Михайло Зазуляк

Михайло Зазуляк (*12. април 1961—†4. новембер 2017), новинар, ґлумец, режисер, рецитатор, автор текстох за дзецински нови композициї, за композициї у народним и забавним духу.

 Биоґрафия 
Михайло Зазуляк народзени у Руским Керестуре 12. априла 1961. року, оцец Владимир и мац Мария. Михайло мал и младшу шестру Оленку. Основну школу закончел у Руским Керестуре, после дзешатей класи ше уписал на Педаґоґийну академию зоз Зомбора хтора отворела оддзелєнє по руски у Руским Керестуре. Закончел Педаґоґийну академию алє новинарство постало його животна поволанка. З роботу у радию почал ище як омладинєц, кед концом 70. и початком 80. рокох у тедишнєй Радио Кули, раз до тижня (каждей соботи), ушорйовал и водзел радио-емисию по руски Здраво, здраво млади. Єден рок, 1982-83. робел професийно як предсидатель тедишнєй Општинскей конференциї ССМВ (предсидатель младежи Општини Кула). 

Михайло Зазуляк ше оженєл зоз Наталию Варґа 1984. року. У малженстве мали два дзивки, Ивану и Маю.

Истого, 1984. року, почал робиц як професийни новинар у НВУ Руске слово з Нового Саду и як шеф керестурского Дописовательства тей установи, а од априла 2010. року и як редактор Новинскей аґенциї на руским язику Рутенпрес, а бул єй стаємни сотруднїк од снованя 2006. року.

Бул длугорочни и порядни дописователь Радио и Телевизиї Нови Сад, насампредз програмох на руским язику, алє и по сербски, бул так повесц, стаємни дописователь Радио Нового Саду зоз Руского Керестура и кулскей општини од 1986. року, кеди ше почало емитовац соботово емисиї Сервис 97.

 Зазулякова активносц у театре 

Попри новинарскей роботи, Михайло Зазуляк бул и длугорочни активиста у рускей култури – стаємни член дакедишнього АРТ-РНТ Дядя и терашнього професийного РНТ Петро Ризнич Дядя – як ґлумец, член орґанох управи (бул и перши предсидатель Управного одбору новоформованого РНТ), режисер и прекладатель драмских текстох. Як ґлумец у АРТ-РНТ (од 1976/77. р.), витворел прейґ 30 улоги (векшином ношаци), так же є (до тераз) ґлумец з найвецей витворенима улогами по руски у нашей заєднїци. Тиж так, бул стаємни ґлумец у радио-драмох у дакедишнєй Драмскей програми РНС (по руски), дзе тиж зазначел барз вельке число улогох, а єден час бул ґлумец у емисиї РНС На габох музики и гумору, ма вецей улоги зняти и за ТВ по руски.

У АРТ-РНТ режирал 4 представи за дзеци (освойовали найвисши награди на покраїнских и републичних змаганьох), 5 представи за старших у АРТ-РНТ и у нашим терашнїм Театру, а режисер є и штирох монодрамох по наших местох (у Суботици, у Кули два и у Новим Орахове). И сам як дакедишнї рецитатор (з освоєним трецим местом на Републичней смотри рецитаторох у старшим возросту, як перши рецитатор по руски котри на тим змаганю освоєл награду), од 1982. року порядно робел з рецитаторами по руски у Доме култури Руски Керестур, алє и у других наших местох, рихтал и рецитаторох по сербски и українски у Кули. Остатнїх рокох бул селектор и фахови консултант селектором за руски и українски язик. За роботу на полю театра и рецитованя, достал и награди покраїнского и републичного уровню. Стретнуце рецитаторох у Кули, хторе ше отримує у рамикох Костельниковей єшенї, после його шмерци, ноши його мено.

 Други активносци 
Зазуляк од 80-их рокох бул активни у орґанизациї и активносцох на твореню програмох наших найвекших фестивалох – Червеней ружи, Драмского меморияла Петра Ризнича Дядї, од снованя и Костельниковей єшенї и других манифестацийох и програмох, член управних одборох наших институцийох, автор є велїх конферансох за нашо програми, хтори нєраз сам и водзел. Тиж так, автор є и коло 50 текстох за дзецински нови композициї, за композициї у народним и забавним духу, котри (од початку 80-их рокох по нєшка) виведзени на Червених пупчох, Червених ружох и на Ружовей заградки, дзепоєдни з нїх и наградзовани, а емитує ше их прейґ радио-габох радиох котри маю програми и по руски.

У зволаню Националного совиту Руснацох (по юний 2010. р.) бул секретар Одбору за културу НС, а бул член Националного совиту Руснацох и його Одбору за културу.

Михайло Зазуляк умар 4. новембер 2017. року. Поховани є на теметове у Руским Керестуре.

+ Михайло Зазуляк ґлумел у тих театралних фалатох РокТеатрални фалатУлогаРокТеатрални фалатУлога1977.М. В. Ґоґоль: РЕВИЗОР Мишка1994.Ю. А. Шереґи: ГЛАДНИХарактерни пан1978.А. Вампилов: РОЗЛУКА У ЮНИЮ Фролов1994.М. Канюх: КОНЦЕРТ ЗА ПСА И ШМЕЦЕСтари1979.Б. Брехт: ОПЕРА ЗА ТРИ ҐРОШИ Джими1998.А. Вампилов: ЛОВ НА ДЗИВИ КАЧКИКузаков1981.Е. Лабиш – М. Мишел: ФЛОРЕНТИНСКИ КАЛАПФеликс1999.Ж. Фейдо: ПАН ЛОВАРМорисе1981.А. Симуков: ГОРИ КВАРТЕЛЬЛьоша2001.Дю. Папгаргаї: ДВА КАРТИ ЗА ЄРУСАЛИМВон1982.М. Ашар: БАВМЕ ШЕКроксон2002.М. Горки: НА ДНУСатин1982.Б. Нушич: ПОДОЗРИВА ОСОБАДьока2004.О. Вайлд: ВАЖНЕ БУЦ ОЗБИЛЬНИДжон Вартинґ1983.М. Ковач: ОРАЧЕФерко2004.Р. Доманович: СТРАДИЯПисатель1984.О. Давичо: ПИСНЯМича2005.Д. Ковачевич: ЗБОРНЕ МЕСТОЯнко Савски1985.М. Ковач: ГРИЦОВО ВОЯЧЕНЄТуна2005.Муза Павлова: КАРУСЕЛРобот1986.Б. Пекич: У ЕДЕНУ НА ВОСТОКУСтари2006.М. Канюх: ВЕЛЬКА ПТИЦАНафтанаил1986.Б. Пекич: ҐЕНЕРАЛЄПрисутни ІІ2006.А. Курейчик: МЕРКУЙ – ЖЕНИСерж Дибуа1988.А. Островски: ЛЄС
Лєс (виривок, 2. часц)Щешлївец2007.Б. Пекич: У ЕДЕНУ НА ВОСТОКУСтари1988.Б. Пекич: У ЕДЕНУ НА ВОСТОКУСтари2008.М. Унамуно: ПРИПОВЕДКА О ЄДНЕЙ СТРАСЦИҐроф1989.А. П. Чехов: ПИТАНКИНюнїн2008.Е. Валс: КИНҐ КОНҐЛимиєр1990.М. В. Ґоґоль: ЖЕНЇДБАКочкарйов2009.А. Николайː ГАМЛЕТ У ПИКАНТНЕЙ МАЧАНКИГорацио1991.П. Ґреґор: ЩЕШЛЇВЕ КРАЛЬОВСТВОДурнїло2011.Н. В. Ґоґольː КОЦКАРЕУтешительни1992.Дю. Папгаргаї: АГАФИЯ СТАРОГО
ПОПА ДЗИВКАПалєнкаш2012.Х. Бойчевː ОБЛАСНИ ШПИТАЛЬВилиям1993.Р. Куни: СЦЕКАЙ ОД СВОЄЙ ЖЕНИСтенли Ґарднер Михайло Зазуляк режирал тоти театрални фалати РокТеатрални фалатРокТеатрални фалат1987.Л. Яхнїн: ПЛОЩА КАРТОНСКЕЙ ГОДЗИНИ2001.Дю. Папгаргаї: НАТАЛКА ПТИЦА БАБИЦА1988.Дю. Папгаргаї: ЯК РОШНЮ ПАНТАЛОНИ2007.Б. Пекич: У ЕДЕНУ НА ВОСТОКУ1989.З. Май – Р. Зилински: ШИМКО, РОМКО И АТОМКО2010.М. Радович: ЮШКА ЗОЗ КАНАРИНЦА1990.Дю Папгаргаї: НАТАЛКА ДЗИВЧЕ ХТОРЕ ЛЮБЕЛО КОНЇ2012.Ш. Гудак: РУСАЛКА1991.Дю. Папгаргаї: НАТАЛКА КРАЛЬОВНА ПЕШАЦКОГО ОСТРОВА2016.Е. М. Кочиш: ВОНА НЄВИНОВАТА1994.М. Канюх: КОНЦЕРТ ЗА ПСА И ШМЕЦЕ2017.З. Павлович: ЗАЗБЕРОВАЧЕ ТРУПЛОХ (вєдно зоз С. Оросом)

 ТЕКСТИ ПИСНЬОХ 

 Червена ружа 
+У народним духуРокНаслов композициїАвтор музики1989.Майски валцерЛюбомир Загорянски1993.На розлукуЮлиян Рамач-Чамо1993.Ноцни шпиванкиЮлиян Рамач-Чамо1997.Свадзбуйме шеМихайло Бодянец2001.За другого пойдземМирон Сивч
+У забавним духуРокНаслов композициїАвтор музики1984.Дзе тот давни красни часДьордє Ковачевич1984.Здогадованє на тебеДьордє Ковачевич1986.Сон любовиДьордє Ковачевич1986.Ноцна писняДьордє Ковачевич1986.При фонтани снохДьордє Ковачевич1991.За мирВладимир Семан Зеро1991.Мойому дїдовиВладимир Семан Зеро1991.Беґельски цверчкиСлавко Афич1992.Памятки вжимеМихайло Бодянец1992.Птица у окуВладимир Семан Зеро1992.ВибранейВладимир Семан Зеро1993.Єшеньски нємириЮлиян Рамач-Чамо1993.Дзивоцки чеканяЮлиян Рамач-Чамо1993.Пришла ши у маюВладимир Семан Зеро1993.ОдпитованєВладимир Семан Зеро1994.Як цудзиВладимир Семан Зеро1994.А дзеци рошнюВладимир Семан Зеро1994.Чи пребачимВладимир Семан Зеро1995.МацериВладимир Семан Зеро1995.Знова до цудзиниЮлиян Рамач-Чамо1996.Панонска баладаВладимир Семан Зеро1997.Христово рокиЮлиян Рамач-Чамо1997.Вше якошик вєшенїВладимир Семан Зеро

 Червене пупче 
+Композициї за дзециРокНаслов композициїАвтор музики1989.Ноцни балЛюбомир Загорянски1989.Бавиц нам ше дайцеЮлиян Рамач-Чамо1990.Перша любовМихайло Бодянец1990.ПетнацрочнимЛюбомир Загорянски1991.Цибулько мояЮлиян Рамач-Чамо1991.Когутово бриґиЛюбомир Загорянски1993.Любовна загадкаЮлиян Рамач-Чамо1993.Сцеме лєм мирВладимир Семан Зеро1994.ГаньблїваВладимир Семан Зеро2001.Помишани бавискаМирон Сивч2004.Стреже за мну СенкаЮлиян Рамач-Чамо2006.Раз и я вирошнєм велькиМирослав Пап2008.Авзлоґ до криваМирон Сивч

 Ружова заградка 
+РокНаслов композициїАвтор2003.Мам гунцутаЮлиян Рамач-Чамо2005.ПребачованєА. Тасич2010.Паприґарска 
ПаприґарскаЮлиян Рамач-Чамо

 Михайло Зазуляк як рецитатор 
 Оцец и син - гутори Михайло Зазуляк  

 О Ґабрикови

 Привит Карпатом

 Преклятство Косцелїска (виривок) - Ґабриєла Гудак и Михайло Зазуляк 

 Литература 

 Zazuliak, Mikhailo.  See Diadia Rusyn National Theater. P. R. Magocsi  and Ivan Pop: Encyclopedia of Rusyn History and Culture, University of Toronto, 2005, ISBN 0-8020-3556-3, p. 546.

 Вонкашнї вязи 
 Михайло Зазуляк, биоґрафия и листа авторских текстох за композициї, Червена ружа 1962-2011, Том II, Завод за културу войводянских Руснацох, Нови Сад, 2014, б. 500-501

Михайло Зазуляк биоґрафия на НАР (Руски вертикали)

 Ревиялна часц Ружовей заградки пошвецена Михайлови Зазулякови

  Умар Михайло Зазуляк, Рутенпрес, 4. новембер 2017.

Катеґория:Руснаци у Сербиї
Катеґория:Керестурци
Катеґория:Дїяче у култури
Катеґория:Новинаре
Катеґория:Режисере
Катеґория:Ґлумци
Катеґория:Народзени 1961
Катеґория:12. април
Катеґория:4. новембер
Катеґория:Умарли 2017